સ્ત્રીસ્વાતંત્ર્ય અને સમાનતાની એ દોડ કેથરીન જીતી ગઈ હતી. આજે પણ ૭૦ વરસની વયે મેરેથોન પૂરી કરીને તેણે ફરીથી મહિલાઓની ક્ષમતાને પુરવાર કરી છે. ત્યારબાદ જ્યારે મહિલાઓ મેરેથોનમાં ભાગ લેવા લાગી ત્યારે દરેક વખતે બોસ્ટન મેરેથોનમાં કેથરીનનો ખભો ભીનો થઈ જતો કારણ કે સ્ત્રીઓ મેરેથોનમાં દોડી શકવા માટે ખુશીના આંસુ વહાવી તેનો આભાર માનતી હતી. એ જ વરસે બીજી એક સ્ત્રી પણ મેરેથોન રજિસ્ટર કરાવ્યા વિના બેરીકેડ તોડીને દોડી હતી. તેનું નામ છે બોબી ગીબ. તેણે કેથરીન કરતાં એક કલાક ઓછો સમય લીધો હતો. મેરેથોન પૂરી કરવામાં પણ તે ઓફિશિયલી દોડી કહેવાય નહીં.